b'\n_START_ARTICLE_\nNapad z grobo silo\n_START_SECTION_\nOsnovni koncept\n_START_PARAGRAPH_\nBrute force napad deluje z izra\xc4\x8dunom vseh mo\xc5\xbenih kombinacij, ki bi lahko sestavljale geslo, le ta pa kasneje preizkusi, da vidi, \xc4\x8de je geslo pravilno. Sorazmerno z dol\xc5\xbeino gesla se podalj\xc5\xa1uje \xc4\x8das, ki je potreben za iskanje pravega gesla. To pomeni, da so kraj\xc5\xa1a gesla odkrita hitreje, odkritje dolgih gesel pa lahko traja ve\xc4\x8d let. Brute force napad je manj u\xc4\x8dinkovit tudi, kadar so podatki zame\xc5\xa1ani, vsebinsko nesmiselni, saj napadalec te\xc5\xbeje prepozna pravilno kodo. Mo\xc4\x8d \xc5\xa1ifriranega sistema, se ocenjuje ravno s tem, kako dolgo bo teoreti\xc4\x8dno napadalec potreboval, da bo izvedel uspe\xc5\xa1en napad in razbil enkripcijo.\n_START_SECTION_\nNezlomljiva gesla\n_START_PARAGRAPH_\nNekatere vrste\xc2\xa0\xc5\xa1ifriranja, zaradi svoje matemati\xc4\x8dne lastnosti, ni mogo\xc4\x8de de\xc5\xa1ifrirati. Primer za to je\xc2\xa0one-time pad\xc2\xa0kriptografija, kjer ima vsak \xc4\x8distopis ustrezen klju\xc4\x8d iz naklju\xc4\x8dnega zaporedja\xc2\xa0klju\xc4\x8dnih bitov._NEWLINE_Premagati tak sistem, kot je bilo storjeno s projektom Venona, na splo\xc5\xa1no temelji na napakah pri njegovem izvajanju in ne na \xc4\x8disti kriptografiji.\n_START_SECTION_\nProtiukrepi\n_START_PARAGRAPH_\nAdministratorji podatkovnih baz in spletnih strani lahko sprejmejo dolo\xc4\x8dene protiukrepe proti tovrstnim napadom. Npr. z omejitvijo \xc5\xa1tevila poskusov vne\xc5\xa1enih gesl, z uvedbo \xc4\x8dasovnega zamika med zaporednimi poskusi, s pove\xc4\x8danjem kompleksnosti odgovora (npr. zahtevanje odgovora\xc2\xa0CAPTCHA\xc2\xa0ali kode za preverjanje, ki je bila poslana preko mobilnega telefona) in z blokiranjem ra\xc4\x8dunov po neuspe\xc5\xa1nem poskusu prijave.\xc2\xa0Spletni skrbnik lahko prepre\xc4\x8di dolo\xc4\x8denemu IP naslovu, da ve\xc4\x8dkrat poskusi gesla.\n_START_SECTION_\nPovraten brute force napad\n_START_PARAGRAPH_\nV povratnem brute force napadu je eno (obi\xc4\x8dajno skupno) geslo preizku\xc5\xa1eno na ve\xc4\x8d uporabni\xc5\xa1kih imenih ali \xc5\xa1ifriranih datotekah. Proces se lahko ponovi za izbiro nekaj gesel. V taki strategiji napadalec na splo\xc5\xa1no ne cilja na to\xc4\x8dno dolo\xc4\x8denega uporabnika. Povraten brute force napad lahko ubla\xc5\xbeimo s politiko, ki ne dovoljuje skupnih gesel.'